În cazul în care numărul solicitanților de azil ar depăși capacitatea de cazare a centrelor existente la nivel național, statul poate acorda indemnizații cu care aceștia să își poată plăti chiria în spații private de locuit.   Soluții din societatea civilă Două centre care le oferă refugiaților consultanță în diverse domenii, de la asistență juridică și asistență medicală la procedura de găsire a  unui loc de muncă, au fost înființate la Constanța și Galați de JRS International, fundație înființată în statul Vatican și care dezvoltă programe de asistență în 50 de țări.